ਲੋਕ ਸਭਾ ਚੋਣਾਂ 2019: ਅੰਕੜਿਆਂ ਦੇ ਦਮ 'ਤੇ ਕਿੰਨੇ ਮਜ਼ਬੂਤ ਹਨ ਨਰਿੰਦਰ ਮੋਦੀ- ਨਜ਼ਰੀਆ\nਪਰ ਪੁਲਵਾਮਾ ਹਮਲੇ ਤੋਂ ਬਾਅਦ ਹੁਣ 2019 ਦੇ ਸਮੀਕਰਨ ਬਦਲਦੇ ਨਜ਼ਰ ਆ ਰਹੇ ਹਨ। ਰਾਸ਼ਟਰਵਾਦ ਦੇ ਘੋੜੇ 'ਤੇ ਸਵਾਰ ਭਾਜਪਾ ਨੇ ਪੁਲਵਾਮਾ ਤੋਂ ਬਾਅਦ ਇਹ ਚੋਣ ਸਮੀਕਰਨ ਆਪਣੇ ਪੱਖ਼ ਵਿੱਚ ਕਰ ਲਿਆ ਹੈ। 

ਘੱਟੋ-ਘੱਟ ਹਿੰਦੀ ਸੂਬਿਆਂ ਵਿੱਚ ਤਾਂ ਉਸ ਨੇ ਆਪਣੇ ਨੁਕਸਾਨ ਨੂੰ ਕਾਫ਼ੀ ਘੱਟ ਕਰ ਲਿਆ ਹੈ ਅਤੇ ਕਾਂਗਰਸ ਦੇ ਨਾਲ-ਨਾਲ ਦੂਜੀਆਂ ਖੇਤਰੀ ਪਾਰਟੀਆਂ ਨੂੰ ਵੀ ਆਪਣੀ ਰਣਨੀਤੀ 'ਤੇ ਮੁੜ ਸੋਚਣ ਨੂੰ ਮਜਬੂਰ ਕੀਤਾ ਹੈ। 

ਸਵਾਲ ਪਹਿਲਾਂ ਇਹ ਸੀ ਕਿ ਭਾਜਪਾ 2019 ਵਿੱਚ ਵਾਪਸੀ ਕਰ ਸਕੇਗੀ? ਪੁਲਵਾਮਾ ਹਮਲੇ ਤੋਂ ਬਾਅਦ ਹੁਣ ਸਵਾਲ ਇਹ ਹੈ ਕਿ ਭਾਜਪਾ 2019 ਵਿੱਚ ਕਿੰਨੀਆਂ ਸੀਟਾਂ ਜਿੱਤ ਸਕੇਗੀ?

ਕੀ ਭਾਜਪਾ 2014 ਤੋਂ ਵੱਧ ਸੀਟਾਂ ਜਿੱਤੇਗੀ?

ਪੁਲਵਾਮਾ ਹਮਲੇ ਤੋਂ ਪਹਿਲਾਂ ਵੀ ਭਾਜਪਾ 2019 ਦੀਆਂ ਚੋਣਾਂ ਦੀ ਰੇਸ ਵਿੱਚ ਅੱਗੇ ਸੀ ਪਰ ਪੁਲਵਾਮਾ ਤੋਂ ਬਾਅਦ ਭਾਜਪਾ ਹਿੰਦੀ ਸੂਬਿਆਂ ਵਿੱਚ ਕਾਂਗਰਸ ਅਤੇ ਖੇਤਰੀ ਪਾਰਟੀਆਂ ਤੋਂ ਵੀ ਥੋੜ੍ਹਾ ਅੱਗੇ ਨਿਕਲ ਗਈ ਹੈ। 

ਇਹ ਵੀ ਪੜ੍ਹੋ:

ਬਾਲਾਕੋਟ ਏਅਰਸਟਰਾਈਕ ਤੋਂ ਬਾਅਦ ਭਾਜਪਾ ਸਰਕਾਰ ਦਾ ਅਕਸ ਅਜਿਹਾ ਵੀ ਬਣਿਆ ਕਿ ਇਹ ਸਰਕਾਰ ਪਾਕਿਸਤਾਨ ਨੂੰ ਜਵਾਬ ਦੇ ਸਕਦੀ ਹੈ। 

ਨਾਲ ਹੀ ਭਾਜਪਾ ਨੂੰ ਇਸ ਗੱਲ ਨਾਲ ਵੀ ਫਾਇਦਾ ਹੋ ਰਿਹਾ ਹੈ ਕਿ ਲੋਕਾਂ ਨੂੰ ਨਰਿੰਦਰ ਮੋਦੀ ਦਾ ਬਦਲ ਨਜ਼ਰ ਨਹੀਂ ਆ ਰਿਹਾ। 

ਪੁਲਵਾਮਾ ਤੋਂ ਬਾਅਦ ਮੋਦੀ ਹੋਰ ਮਜ਼ਬੂਤ ਨਜ਼ਰ ਆ ਰਹੇ ਹਨ ਅਤੇ ਜਿਹੜੀ ਉਨ੍ਹਾਂ ਦੀ ਪ੍ਰਸਿੱਧੀ ਘੱਟ ਹੁੰਦੀ ਵਿਖਾਈ ਦੇ ਰਹੀ ਸੀ, ਉਸ ਨੂੰ ਮੁੜ ਤੋਂ ਹੁੰਗਾਰਾ ਮਿਲ ਗਿਆ। 

ਹਾਲਾਂਕਿ, ਇਸ ਤੋਂ ਵੱਖ ਇੱਕ ਵਿਚਾਰ ਇਹ ਵੀ ਹੈ ਕਿ ਜੇਕਰ ਅਟਲ ਬਿਹਾਰੀ ਵਾਜਪਾਈ ਵਰਗੇ ਮੰਨੇ-ਪ੍ਰਮੰਨੇ ਲੀਡਰ ਨੂੰ 2004 ਵਿੱਚ ਕਮਜ਼ੋਰ ਕਾਂਗਰਸ ਅਤੇ ਵੰਡਿਆ ਹੋਇਆ ਵਿਰੋਧੀ ਧਿਰ ਹਰਾ ਸਕਦਾ ਹੈ ਤਾਂ ਕੀ ਪਸੰਦੀਦਾ ਨਰਿੰਦਰ ਮੋਦੀ ਨੂੰ 2019 ਵਿੱਚ ਨਹੀਂ ਹਰਾਇਆ ਜਾ ਸਕਦਾ?

1999 ਦੀਆਂ ਲੋਕ ਸਭਾ ਚੋਣਾਂ ਵੀ ਕਾਰਗਿੱਲ ਯੁੱਧ ਤੋਂ ਬਾਅਦ ਹੋਈਆਂ ਸਨ। 

ਕੀ ਅਟਲ ਸਰਕਾਰ ਦੀ ਤਰ੍ਹਾਂ ਮੋਦੀ ਸਰਕਾਰ ਦੀ ਹਾਰ ਨਹੀਂ ਹੋ ਸਕਦੀ?

ਕੋਈ ਪਾਰਟੀ ਇਹ ਦਾਅਵਾ ਨਹੀਂ ਕਰ ਸਕਦੀ ਕਿ ਉਹ ਕਦੇ ਹਾਰ ਨਹੀਂ ਸਕਦੀ ਅਤੇ ਇਹੀ ਗੱਲ ਭਾਜਪਾ 'ਤੇ ਵੀ ਲਾਗੂ ਹੁੰਦੀ ਹੈ। ਪਰ 2009 ਦੀ 2004 ਨਾਲ ਤੁਲਨਾ ਨਹੀਂ ਕਰ ਸਕਦੇ ਕਿਉਂਕਿ ਇਨ੍ਹਾਂ ਦੋਵਾਂ ਚੋਣਾਂ ਵਿੱਚ ਕਾਂਗਰਸ ਦਾ ਵੋਟ ਬੇਸ ਵੱਖਰਾ ਹੈ। 

ਜਦੋਂ 2004 ਵਿੱਚ ਕਾਂਗਰਸ ਨੇ ਚੋਣ ਲੜੀ ਤਾਂ ਉਸਦੇ ਕੋਲ 28% ਵੋਟ ਸਨ ਅਤੇ ਹੁਣ ਕਾਂਗਰਸ ਦਾ ਵੋਟ 19.6% ਹੀ ਰਹਿ ਗਿਆ ਹੈ। 

ਜੇਕਰ ਕਾਂਗਰਸ 6-7 ਫ਼ੀਸਦ ਦਾ ਵਾਧਾ ਵੀ ਕਰ ਲੈਂਦੀ ਹੈ ਤਾਂ ਵੀ 100 ਸੀਟਾਂ ਤੋਂ ਵੱਧ ਨਹੀਂ ਮਿਲ ਸਕਣਗੀਆਂ।

ਜੇਕਰ ਕਿਸੇ ਪਸੰਦੀਦਾ ਸਰਕਾਰ ਨੂੰ ਹਰਾਉਣਾ ਹੈ ਜਿਵੇਂ ਕਿ ਭਾਜਪਾ ਸਰਕਾਰ ਤਾਂ ਵਿਰੋਧੀ ਧਿਰ ਨੂੰ ਸੱਤਾਧਾਰੀ ਪਾਰਟੀ ਤੋਂ ਵੱਧ ਮਜ਼ਬੂਤ ਨਜ਼ਰ ਆਉਣਾ ਹੋਵੇਗਾ ਅਤੇ ਜੇਕਰ ਕੋਈ ਇੱਕ ਵਿਰੋਧੀ ਪਾਰਟੀ ਬਹੁਤ ਮਜ਼ਬੂਤ ਨਹੀਂ ਹੈ ਤਾਂ ਸੱਤਾਧਾਰੀ ਪਾਰਟੀ ਨੂੰ ਹਰਾਉਣ ਲਈ ਵਿਰੋਧੀ ਪਾਰਟੀਆਂ ਨੂੰ ਇੱਕਜੁੱਟ ਹੋਣਾ ਪਵੇਗਾ। 

ਫਿਲਹਾਲ ਜਿਹੜੇ ਹਾਲਾਤ ਹਨ, ਉਸ ਵਿੱਚ ਇਨ੍ਹਾਂ ਦੋਵਾਂ...\n\ntl;dr:
ਕੁਝ ਮਹੀਨੇ ਪਹਿਲਾਂ ਤੱਕ ਅਜਿਹਾ ਲੱਗ ਰਿਹਾ ਸੀ ਕਿ ਭਾਜਪਾ ਦੀ ਅਗਵਾਈ ਵਾਲੀ ਐਨਡੀਏ ਸਰਕਾਰ ਨੂੰ ਕਾਂਗਰਸ ਤੋਂ ਚੁਣੌਤੀ ਮਿਲ ਸਕਦੀ ਹੈ। ਇਸ ਲਈ ਵੀ ਕਿਉਂਕਿ ਪਿਛਲੇ ਸਾਲ ਕਾਂਗਰਸ ਨੇ ਤਿੰਨ ਸੂਬਿਆਂ ਦੀ ਵਿਧਾਨ ਸਭਾ ਚੋਣਾਂ ਜਿੱਤੀਆਂ ਸਨ ,ਜਿਸ ਨਾਲ ਲੱਗਿਆ ਕਿ ਕਾਂਗਰਸ ਉਭਰ ਰਹੀ ਹੈ।